OzLabs/hebrew-wiki-articles huggingface dataset:
ג'וליאנו ג'מה

ג'וליאנו ג'מה (באיטלקית: Giuliano Gemma; 2 בספטמבר 1938 - 1 באוקטובר 2013) היה שחקן קולנוע איטלקי שהתפרסם ככוכב מערבונים, שכונו באותה עת מערבוני ספגטי ובסרטי פעולה נוספים (בין השאר גילם את דמותו של מצ'יסטה). במיוחד התפרסם ג'מה בגילום דמותו של רינגו בסדרת סרטים שנשאה את שם הגיבור.

==ביוגרפיה==
ג'מה נולד ברומא. בלט בחזותו הבהירה והנאה ובאתלטיות שלו. כבר בגיל צעיר עבד בתעשיית הסרטים האיטלקית כפעלולן בזכות כישוריו האתלטיים. הראשון שזיהה את כישרונו היה הבמאי דינו ריזי שהציב אותו בתפקיד זעיר לצידו של אלברטו סורדי ב-"Venezia, la luna e tu". הוא שיחק בתפקיד זעיר נוסף בסרטו של ויליאם ויילר, האפוס ההיסטורי, בן חור. לאחר ששרת ככבאי במסגרת שירותו הצבאי, קודם ג'מה לתפקיד שחקן ראשי על ידי הבמאי דוצ'ו טסארי. ב-1962 שיחק בסרט בסוגה הקולנועית חרב וסנדל (אפוסים היסטוריים שעסקו בגיבורים מהעת העתיקה דוגמת הרקולס) "Arrivano i titani". ב-1963 גילם גנרל בצבא גריבלדי בסרטו של לוקינו ויסקונטי, "הברדלס". ב-1964 זכה להצלחה גדולה כשגילם את תפקיד רינגו במערבון הספגטי "Una pistola per Ringo" שבוים על ידי טסארי. באותה שנה שיחק בסרט אנג'ליק, בכיכובה של מישל מרסייה - הראשון בסדרת סרטי "אנג'ליק" שעסקו בהרפתקאותיה של צעירה בתקופת לואי הארבעה עשר, מלך צרפת. ג'מה המשיך ושיחק בסרט השני בסדרה "אנג'ליק והמלך" ב-1965. ב-1965 כיכב בשני סרטים נוספים שהצליחו: "Un dollaro bucato" ו"Il ritorno di Ringo". במחצית השנייה של שנות ה-60 כיכב ג'מה במערבוני ספגטי רבים, בין הבולטים בהם: "Adiós gringo", "I lunghi giorni della vendetta", "Per pochi dollari ancora" ו-"I giorni dell'ira". בחלק מהסרטים הופיע ג'מה בשם הבמה "מונטגומרי ווד".

בשנות ה-70 החל ג'מה לגלם דמויות מסוגות קולנועיות שונות. בעיקר בלטה השתתפותו בסרטים בעלי גוון פוליטי וחברתי. ב-1976 זכה בפרס של תעשיית הקולנוע האיטלקית על תפקידו בסרט " Il deserto dei Tartari".

נדמה היה כי ג'מה סיים את הקריירה הקולנועית שלו ב-2001 בסרטו של הבמאי הספרדי ויסנטה ארנדה, "Juana la Loca", והתמקד בקריירה החדשה שלו כפסל. אולם, ב-2012 שב לשחק בתפקיד משנה (מנהל המלון) בסרטו של וודי אלן, "לרומא באהבה" וכמו כן שיחק באותה שנה בקומדיה במרשתת, "Man Born Again".

ג'מה נהרג בתאונת דרכים ב-1 באוקטובר 2013.

== קישורים חיצוניים ==

* 

* 

==הערות שוליים==

קטגוריה:שחקני קולנוע וטלוויזיה איטלקים
קטגוריה:פסלים איטלקים במאה ה-20
קטגוריה:פסלים איטלקים במאה ה-21
קטגוריה:איטלקים שנולדו ב-1938
קטגוריה:איטלקים שנפטרו ב-2013
אגם נטרון

אגם נטרון הוא אגם מלח השוכן בצפון טנזניה קרוב לגבול המדינה עם קניה, בהסתעפות המזרחית של הבקע המזרח אפריקאי. האגם רדוד ועומקו המרבי שני מטרים, רוחבו משתנה בהתאם לגובה המים המתאדים בקצב גבוה במיוחד. אידוי מי האגם משאיר מאחוריו תערובת של מלחים ומינרלים המכונים נטרון ומכאן שמו של האגם.

טמפרטורת האגם מגיעה ל-60 מעלות צלזיוס ותלויה בגשמים. רמת הבסיסיות של האגם חריגה במיוחד, והיא אחת מהתכונות אשר בגינן האגם מפורסם, ועשויה להגיע לרמות בין 9 pH ל-pH 10.5, רמות הדומות לרמת הבסיסיות של אמוניה.

הטמפרטורה הגבוהה של האגם, וכן בסיסיותו הגבוהה אינן מאפשרות התפתחות משמעותית של החי והצומח. עם זאת, האגם הוא בית גידול חשוב לפלמינגו ומספר מצומצם של מינים נוספים. באזורים מסוימים, מלוחים פחות, מצליחים לשרוד מספר מיני דגים.

==קישורים חיצוניים==

* 

נטרון
נטרון
נטרון
נטרון
גן לנדס

גן לַנְדֶס נמצא בצומת הרחובות יצחק שדה ויגאל אלון בשכונת יד אליהו בתל אביב.

הגן הוקם ב-1985 בתכנונו של אדריכל הנוף חיים כהנוביץ.

הוא נקרא על שמו של ד"ר סטפן לנדס, שנהרג במלחמת לבנון הראשונה ב-6 ביוני 1982 כשהמסוק בו טס עם אנשי צוות רפואי, הופל ליד נבטיה.

הגן כולל פינת משחקים לילדים, מפל מים וגבעה מלאכותית שאוטמת את הרעש מהכבישים הסואנים בסביבה.

על הגן כתב משה לרום בכתב העת "אדריכלות ישראלית" (גיליון 3): "תושבי הסביבה החיים בג'ונגל התעבורתי המאיים, יכולים למצוא בו מקום מפלט ומרגוע. הגבעה המלאכותית מתפקדת כחומת מגן לגן הנמצא מאחוריה מצד אחד, וכבסיס למפל המים משיב הנפש, שצליליו לוחמים בשאון התנועה, מצד שני".

==קישורים חיצוניים==

==הערות שוליים==

קטגוריה:תל אביב-יפו: גנים ופארקים
קטגוריה:יד אליהו
קטגוריה:רחוב יצחק שדה
קטגוריה:רחוב יגאל אלון
אלכסנדר אבדולוב

אלכסנדר אבדולוב בשנות ה-80 של המאה ה-20{{תמונה להחלפה}}
אלכסנדר אבדולוב (ברוסית: Александр Абдулов; 29 במאי 1953 - 3 בינואר 2008) היה שחקן תיאטרון וקולנוע סובייטי, זוכה תואר אמן העם. לאלכסנדר אבדולוב הוענקו מספר עיטורים רוסים ופרסים בתחום התיאטרון.

== חייו ==
אלכסנדר אבדולוב נולד בעיר טובולסק שבמחוז טיומן. אביו היה במאי בתיאטרון המקומי. בשנת 1956 המשפחה עברה לפרגנה (באוזבקיסטן של היום) ובעיר זו עברה ילדות של אבדולוב. בגיל חמש הוא לראשונה השתתף בהצגת תיאטרון. לאחר סיום בית הספר הוא נסע למוסקבה במטרה להתקבל לבית הספר למשחק אך נכשל במבחני קבלה. אבדולוב חזר לעירו ושנה למד במכון לספורט ובמקביל עבד כפועל במה בתיאטרון. כעבור שנה הוא נסע בפעם השנייה והפעם התקבל ללימודי משחק באקדמיה רוסית לאמנויות התיאטרון אצל יוסיף רייבסקי.

בשנת 1975 מארק זכארוב הזמין את השחקן הצעיר לתיאטרון לנקום. מייד עם הגעתו לאבדולוב ניתן תפקיד ראשי באחד ההצגות והוא קיבל פרס על גילום תפקיד זה. מאז כל הקריירה שלו הייתה קשורה לתיאטרון של זכארוב. במהלך הקריירה אבדולוב השתתף במספר רב של הצגות וקיבל מספר פרסים.

החל ממחצית שנות ה-70 אבדולוב הצטלם בסרטי קולנוע. ההצלחה הגדולה הגיע לשחקן הצעיר לאחר השתתפות בסרט "הנס הגדול" לפי בימוי של מארק זכארוב על פי המחזה של יבגני שוורץ. בשנת 1979 הוא הצטלם בסרט חדש לצד אשתו באותה תקופה אירינה אלפיורובה. בהמשך הוא הצטלם בסרטים רבים, כ"צוערי הצי, קדימה!" ועוד. בשנת 1994 השתתף בתפקיד ראשי בסרט ישראלי דובר רוסית "קפה עם לימון". בשנת 1997 אבדולוב אף כתב תסריט של אחד הסרטים. בשנת 2000 אבדולוב ביים סרט וגם שיחק בו באחד התפקידים.

אבדולוב פעל לחידוש פעילות של פסטיבל הסרטים הבינלאומי במוסקבה ומספר שנים היה מנהלו.

בפברואר 2007 אבדולוב סיים להצטלם בסרט "אנה קרנינה", הסרט יצא להקרנה כבר לאחר פטירת השחקן. באוגוסט 2007 אבדולוב נותח במהלך צילומי סרט חדש לאור בעיה חריפה של כיב פפטי. מספר שעות לאחר הניתוח החלו בעיות לב ולאחר שישה ימים בטיפול נמרץ הוא הוטס מסבסטופול למוסקבה. בתחילת ספטמבר אבדולוב הגיע למרכז הרפואי ת"א ע"ש סוראסקי ותוך זמן קצר הובחן אצלו סרטן הריאה. בינואר 2008 אבדולוב נפטר בהיותו בבית חולים במוסקבה.

==קישורים חיצוניים==

* 

קטגוריה:שחקני קולנוע וטלוויזיה רוסים
קטגוריה:שחקני תיאטרון רוסים
קטגוריה:שחקני קולנוע וטלוויזיה סובייטים
קטגוריה:זוכי פרס ניקה
קטגוריה:מקבלי עיטור ההצטיינות למען המולדת
קטגוריה:אישים הקבורים בבית העלמין וגנקובסקויה
קטגוריה:רוסים שנולדו ב-1953
קטגוריה:רוסים שנפטרו ב-2008
הכפר (תוכנית טלוויזיה)

הכפר היא תוכנית מציאות ישראלית אשר שודרה בערוץ 10 מ-2 באוקטובר 2013 עד ה-18 בדצמבר 2013.

==רקע==
התוכנית מבוססת על חמש משפחות ישראליות שגרות בכפר באווירה של לפני קום המדינה, המשפחות מבצעות משימות וחיות בתנאים בסיסיים. כל משפחה גרה באוהל נפרד ועל כל משפחה להסתדר אחת עם האחרות: לאכול, ללון, ולשרוד ביחד.

ההדחות מתבצעות באופן הבא: כל המשפחות מתאספות יחד ב"אספת הכפר", בה מדברים ודנים על הימים והחוויות האחרונות בכפר, לאחר מכן כל משפחה מציינת בתורה איזו משפחה הייתה רוצה להרחיק מהכפר. בן מהמשפחה שמקבלת את רוב הקולות - מודח. כל מתמודד בתורו לוקח אבן, ושם בפחית של המתמודד שברצונו שיודח מהכפר הבן משפחה שמקבל הכי הרבה קולות מורחק מהכפר.

המשפחה השורדת תזכה בפרס - מיליון שקלים, מנחה התוכנית הוא בוקי נאה.

תוכנית "הכפר" הוגדרה כתוכנית הדגל של ערוץ 10 והיה צפי לאחוזי צפייה גבוהים, אך אחוזי הצפייה בה היו נמוכים במיוחד. על פי נתוני הרשות השנייה לטלוויזיה ולרדיו תוכנית הבכורה זכתה ל-10.4% צפייה בלבד והוגדרה ככישלון, ובפרקי ההמשך עמדו על כ-5% אחוזים בלבד.

==המשפחות המשתתפות==
משפחת דיגמי (ימין) ומשפחת שוובר
*משפחת דגמי - דניאלה (אם המשפחה), משה (אב המשפחה), דודי (הבן הבכור) וקארין (הבת הצעירה)
*משפחת אזולאי - שושי (אם המשפחה), שוקי (אב המשפחה), דורין (הבת הבכורה) ועדן (הבת הצעירה)
*משפחת הימלמן - אורית (אם המשפחה), הדר (אב המשפחה), שהם (הבת הבכורה) ובארי (הבן הצעיר)
*משפחת זנד - חלי (אם המשפחה), רוני (אב המשפחה), שרוליק (הבן הבכור) וליאור (הבן הצעיר)
*משפחת שוובר - סיגלית (אם המשפחה), עדי (אב המשפחה), חן (הבת הבכורה) וגדי (הבן הצעיר)

==טבלת הדחות ומיקום בגמר==
{| class="wikitable"
|-
!שם !! שלב הדחה במשפחה / ייחוס משפחתי בגמר !! שלב הדחה בתוכנית / מקום בגמר
|-
| style="background: #fce92d; color: #555;" |אורית, בארי ושהם הימלמן
| style="background: #fce92d; color: #555;" |אם ושני ילדיה
| style="background: #fce92d; color: #555;" |הזוכים
|-
| style="background: #fce92d; color: #555;" |משה, קארין ודודי דגמי
| style="background: #fce92d; color: #555;" |אב ושני ילדיו
| style="background: #fce92d; color: #555;" |מקום שני
|-
|סיגלית וחן שוובר
|שתי המודחות האחרונות מבית משפחת שוובר
|הדחה עשירית
|-
|גדי שוובר
|המודח השני מבית משפחת שוובר
|הדחה תשיעית
|-
|שוקי ועדן אזולאי
|שני המודחים האחרונים מבית משפחת אזולאי
|הדחה שמינית
|-
|דורין אזולאי
|המודחת השנייה מבית משפחת אזולאי
|הדחה שביעית
|-
|שושי אזולאי
|המודחת הראשונה מבית משפחת אזולאי
|הדחה שישית
|-
|רוני, חלי ושרוליק זנד
|ההדחה השנייה במשפחת זנד, בה הודחה המשפחה כולה
|הדחה חמישית
|-
|דניאלה דגמי
|המודחת הראשונה מבית משפחת דיגמי
| הדחה רביעית
|-
|עדי שוובר
|המודח הראשון מבית משפחת שוובר
|הדחה שלישית
|-
|הדר הימלמן
|המודח הראשון מבית משפחת הימלמן
|הדחה שנייה
|-
|ליאור זנד
|המודח הראשון מבית משפחת זנד
|הדחה ראשונה
|}

==קישורים חיצוניים==
מידע וכתבות:
* [https://web.archive.org/web/20131003115125/http://www.nana10.co.il/Category/?CategoryID=600113&sid=169&pid=58 עמוד התוכנית] באתר נענע10
* 
ביקורות:
* 
* 
* 

==הערות שוליים==

קטגוריה:תוכניות טלוויזיה ישראליות
קטגוריה:תוכניות מציאות ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:ערוץ עשר: תוכניות וסדרות
שואוטק

שואוטק בהופעה ב-2009
שואוטק (בהולנדית: Showtek) הוא שם הבמה של האחים ואוטר ושורט ינסן, צמד הולנדי שיוצר ומפיק מוזיקה אלקטרונית משנת 2001. הצמד בתחילתו יצר טרקים בסגנון טכנו אך שנתיים מאוחר יותר עברו לסגנון ההארדסטייל ותוך כמה שנים הפכו לאחד מהשמות הגדולים ביותר של הז'אנר. החל מ-2012, שואוטק יוצרים מגוון רחב יותר של סגנונות, ביניהם אלקטרו-האוס ופרוגרסיב האוס. ב-2012, שואוטק החלו בפרויקט Crazy Collabs שהוא פרויקט שיתופי פעולה עם אמנים שונים מסגנונות שונים של מוזיקת דאנס, ביניהם טייסטו, הארדוול, ג'סטין פריים, Bassjackers וצמד ההארדסטייל Noisecontrollers. בנוסף להיותם יוצרים הם גם משמשים כמפיקי מוזיקה עבור אומנים שונים.

שואוטק הם המקימים של חברת ההקלטות Skink, שהוקמה במקור כתת-חברה של Spinnin' Records וכיום חברה עצמאית.

==דיסקוגרפיה==
===אלבומי אולפן===
* 2007 - Today Is Tomorrow
* 2009 - Analogue Players in a Digital World

===אלבומי קומפילציה===
* 2008 - X-Qlusive

===אלבומי מיקס===
* 2008 - 'Dutch Master Works Presents Showtek 'We Live for the Music
* 2009 - Andy Whitby & Showtek & Ed Real – Euphoria: Hard Dance Awards 2009
* 2010 - BeXta / Showtek / Peewee Ferris - Central Energy 2010
* 2010 - Fuck The System

===כמפיקים===
;2005
* "Marcel Woods – "Advanced

;2009
* "Marcel Woods – "Inside Me

;2010
* "Marcel Woods – "Tomorrow
* "Marcel Woods – "BPM
* "Marcel Woods – "The Bottle" / "Everything

;2011
* "Boys Will Be Boys – "We Rock EP
* "Marcel Woods – "Champagne Dreams
* "Tiësto & Marcel Woods – "Don’t Ditch
* "Tiësto – "Maximal Crazy
* "(Album) Allure – "A Kiss From The Past
* "Allure Feat. Jes – "Show Me The Way
* "Allure Feat. Lindsey Ray – "I’m Home
* "Allure Feat. Jeza – "You Say It’ll Be Okay
* "Allure – "A Kiss From The Past
* "Allure ft. Emma Hewitt – "No Goodbyes
* "Allure ft. Kate Miles – "My Everything
* "Allure – "Guilty Pleasures
* "Allure Feat. Christian Burns – "On The Wire
* "Allure Feat. Emma Hewitt – "Stay Forever
* "Marcel Woods – "Sunrise
* "Marcel Woods – "Questionary
* "Marcel Woods – "3Stortion 2011

;2012
* "Chris Brown – "Nobody’s Perfect
* "Tiësto & Allure – "Pair Of Dice
* "Marcel Woods – "Guaba
* "Tiesto – "Miami
* "Marcel Woods & W&W – "Trigger
* "Marcel Woods & Allure - "Ready
* "Tiësto – "Chasing Summers
* "Marcel Woods – "Black Angus
* "Marco V & Marcel Woods –"Scream

;2013
* "Showtek feat. We Are Loud! & Sonny Wilson - "Booyah
* "Showtek & Noisecontrollers - "Get Loose

===סינגלים אחרים===

==קישורים חיצוניים==

* 

* [http://www.facebook.com/showtekofficial העמוד הרשמי של שואוטק] בפייסבוק
* [http://www.youtube.com/user/showteknl הערוץ הרשמי של שואוטק] ביוטיוב
* [https://web.archive.org/web/20130525053454/http://www.clubbing9ine.com/online-dj-interview/exclusive-showtek-interview/ ריאיון עם צמד שואוטק באתר clubbing9ine (באנגלית)]

קטגוריה:Spinnin' Records
קטגוריה:תקליטנים הולנדים
קטגוריה:אמנים הולנדים הידועים בשם במה
קטגוריה:מפיקים מוזיקליים הולנדים
קטגוריה:צמדים מוזיקליים
קטגוריה:להקות שהוקמו בשנת 2001
קטגוריה:רמיקסרים
סיסימיוט

סיסימיוט (בגרינלנדית: Sisimiut) בעבר נקראה הולשטיינסבורג (Holsteinsborg) היא בירת מחוז קקאטה שבמערב גרינלנד, והעיר השנייה בגודלה במדינה. העיר ממוקמת לחוף מצר דייוויס, ומרוחקת כ-320 צפונית מהבירה נוק.

== היסטוריה ==
=== תרבות סאקאק ===
ממצאים ארכאולוגיים שנמצאו בסביבות העיר, מעידים על התיישבות אנשי תרבות סאקאק (Saqqaq), שהגיעו מהאזור הארקטי של קנדה לפני כ-4,500 שנה, והתיישבו באזור החוף המערבי של גרינלנד. באותם הימים, קו החוף היה עשרות מטרים מעל לקו הנוכחי, והוא נדחק עקב הפשרת הקרחונים, לאחר עידן הקרח. אנשי הסאקאק נשארו באזור כאלפיים שנה, והם השאירו מספר לא מבוטל של פריטים. ממצאים ארכאולוגיים רבים מתקופתם, נמצאו לחופי מצר דייוויס ומפרץ דיסקו.

חפירות שנערכו בשטח שליד שדה התעופה המקומי, חשפו את המעבר מבתים בודדים, לכפרים שבהם מספר משפחות. אנשי הסאקאק התגוררו באוהלים העשויים מעורות יונקים שצדו, ובהם אח עשוי אבן. הפריטים שנמצאו לא מעידים על אורח חיים קהילתי, אולם הם מעידים על שיתוף פעולה למטרת צייד איילים. דגימות שיער שנמצאו, גילו באמצעות ה-DNA, את מקור אנשי הסאקאק, אולם הם לא הוכיחו מדוע נכחדה תרבות זו.

=== תרבות דורסט ===
בסביבות שנת 500 לפני הספירה, הגיעו מקנדה גל מהגרים מתרבות דורסט, והם ישבו באזור ב-700 שנים הבאות. בסביבות העיר נמצאו מספר פריטים מתרבות זו, בהם צלצלים ועצמות בעלי חיים.

=== עם התולה ===
בני עם התולה הגיעו לאזור במאה ה-13 וה-14. הם היו מתקדמים טכנולוגית מקודמיהם; אנשי הדורסט, גם הם התקיימו מציד ניבתנים, איילים, ופרוות דובי ים.

== אקלים ==

== ערים תאומות ==
לסיסימיוט הסכם ערים תאומות עם:
* 
* 
בנוסף, לסיסימיוט הסכם ידידות עם:
* 

== קישורים חיצוניים == 

* 
* [http://www.greenland.com/en/explore-greenland/destination-arctic-circle/sisimiut.aspx סיסימיוט] באתר התיירות הרשמי של גרינלנד 
* 

== הערות שוליים ==

קטגוריה:גרינלנד: ערים
קטגוריה:יישובים שהוקמו ב-1764
ססואה הייאקאווה

ססואה הייאקאווה (ביפנית: 早川 雪洲; 10 ביוני 1889 – 23 בנובמבר 1973) היה שחקן קולנוע, מפיק, במאי, תסריטאי, סופר ואומן לחימה יפני-אמריקאי מגדולי השחקנים האסיאתיים לדורותיהם. היה מועמד לפרס אוסקר לשחקן המשנה הטוב ביותר בשנת 1958 על תפקידו בסרט "הגשר על הנהר קוואי".

הייאקאווה היה כוכב הקולנוע היפני הראשון שהצליח ברמות חסרות תקדים בהוליווד, נחשב לסמל מין ולמושא להערצה בתקופת שנות ה-20 והיה פופולרי בקרב הציבור האמריקאי באותה העת לא פחות מאשר צ'ארלי צ'אפלין.

== ביוגרפיה ==
נולד בשם קינטארו הייאקאווה בעיר מינאמיבוסו שבמחוז צ'יבה, יפן. משפחתו דחפה אותו מגיל צעיר להתגייס ולשרת כקצין בצי היפני והוא למד באקדמיית הצי שבאי אטג'ימה. בעקבות פציעה באוזנו נשר מהאקדמיה, ועקב הכישלון הצורם והחרפה שהביא על אביו חשב הייאקאווה לבצע התאבדות יפנית מסורתית "ספוקו", אולם אביו הציל אותו ברגע האחרון.

לאחר שהתאושש מניסיון ההתאבדות למד הייאקאווה כלכלה פוליטית באוניברסיטת שיקגו במטרה להפוך לבנקאי, אולם עזב את הלימודים בשנה השנייה ושב ליפן. לעולם המשחק התוודע ראשונה במהלך ביקור שערך בטוקיו הקטנה שבלוס אנג'לס.

== קריירת משחק ==
הייאקאווה התגלה לראשונה על ידי הבמאי והמפיק תומאס איינס שלקח אותו לסרט האילם המצליח "טייפון", כמו כן שיחק בסרטיו האילמים של ג'סי לסקי, אחד מחלוצי הקולנוע ההוליוודי. התפרסם בהפקה משותפת של לסקי וססיל ב. דה-מיל "הבגידה" בה שיחק בתפקיד המלך היפני העשיר הישיטורו. הופעה נוספת בזכותה זכה הייאקאווה להכרה והערכה רבה הייתה בשנת 1919 בדרמה האילמת "צייר הדרקון" בה שיחק בתור הצייר טאטסו. שיחק לאחר מכן בסרטים "שלושה חזרו הבייתה" בתפקיד מפקד מחנה השבויים האמריקאי קולונל טאסוג'י סוגה, "בית הבמבו" של סמואל פולר ו"טוקיו ג'ו" לצידו של המפרי בוגרט.

הייאקאווה התפרסם יותר מכל בשנת 1958 בדרמת המלחמה של דייוויד לין "הגשר על הנהר קוואי" בה שיחק בתפקיד מפקד מחנה השבויים היפני קולונל סאיטו, תפקיד עליו היה מועמד לפרס אוסקר לשחקן המשנה הטוב ביותר ולפרס גלובוס הזהב. באותה שנת שיא מקצועית בקריירה שלו הופיע הייאקאווה גם לצידו של ג'רי לואיס בהפקתו הקומית "נער הגיישה".

בשנותיו האחרונות כשחקן השתתף הייאקאווה בסרט ההרפתקאות של קן אנקין "משפחת רובינסון השווייצרית" בתור קפטן הפיראטים קואלה ובמלודרמה של מל פרר "היכלי ירק" בתור הצ'יף רוני.

== חיים אישיים ==
הייאקאווה היה נשוי לשחקנית היפנית- אמריקאית הפופולרית טצורו אאוקי משנת 1914 עד למותה בשנת 1961, הזוג בילה את מרבית חייו באירופה ואימץ שלושה ילדים מערביים.

לאחר מותה של אשתו חזר להתגורר ביפן, הוא נפטר בטוקיו ב-23 בנובמבר 1973 כשהוא בן 84 מדלקת ריאות כתוצאה מקריש דם. הוא נקבר בבית העלמין מקדש צ'וקייז'י שבעיר טוימאה.

על שמו הייאקאווה כוכב בשדרת הכוכבים של הוליווד

== פילמוגרפיה ==
* הטייפון (1914)
* הבגידה (1915)
* אחרי חמש (1915)
* צייר הדרקון (1919)
* דרישתו של השטן (1920)
* בתו של הדרקון (1931)
* בתו של הסמוראי (1937)
* הגשר על הנהר קוואי (1958)
* נער הגיישה (1958)
* היכלי ירק (1959)
* גיהנום לנצח (1960)
* משפחת רובינסון השווייצרית (1960)
* החולם בהקיץ (1966)

==קישורים חיצוניים==

* 

קטגוריה:שחקני קולנוע וטלוויזיה אמריקאים
קטגוריה:שחקני קולנוע וטלוויזיה יפנים
קטגוריה:מפיקים יפנים
קטגוריה:אישים שהונצחו בשדרת הכוכבים של הוליווד: קולנוע
קטגוריה:בוגרי אוניברסיטת שיקגו
קטגוריה:יפנים שנולדו ב-1889
קטגוריה:אמריקאים שנולדו ב-1889
קטגוריה:אמריקאים שנפטרו ב-1973
אנה פיציו

אנה פיציו
אנה פיציו (באנגלית: Anna Fitziu; 1 באפריל 1887 - 20 באפריל 1967) הייתה זמרת סופרן אמריקאית, שניהלה קריירת אופרה בינלאומית פורייה במהלך חלקה הראשון של המאה ה-20. תפקידיה העיקריים כללו את פיורה ב"אהבת שלושת המלכים" מאת איטלו מונטמצי, מימי בלה בוהם של פוצ'יני נדה בליצנים של לאונקוואלו והתפקידים הראשיים ב"איזאבו" של מסקאני, מאדאם באטרפליי וטוסקה. לאחר סיום קריירת השירה שלה, החלה בקריירה שנייה כמורה לפיתוח קול ושירה. בין תלמידיה הנודעים הייתה זמרת האופרה שירלי ורט.

==קריירת שירה==
לאחר לימודים בפריז פתחה את הקריירה שלה בהופעת אופרה ראשונה ב-1910 בתיאטרו דאל ורמה במילאנו, בתפקיד אלזה בלוהנגרין של ריכרד וגנר. בחמש השנים הבאות הופיעה בבתי אופרה שונים באיטליה וכן במקסיקו סיטי ובבואנוס איירס.

ב-1915 הוצע לה חוזה קצר-מועד במטרופוליטן אופרה בניו יורק. הופעתה הראשונה שם הייתה בתפקיד רוסאריו ב"גוייסקאס" של אנריקה גרנדוס, ב-28 בינואר 1916. היה זה התפקיד היחיד שביצעה במטרופוליטן, אם כי שרה בכמה קונצרטים של ערבי יום א' באולם. ב-1916 חתמה על חוזה עם האופרה של ניו אורלינס.

בשנים 1919-1917 הייתה פיציו סופרן ראשי באגודת האופרה של שיקגו, שם הופיעה בביצוע הבכורה של "אזורה, בת מונטזומה" מאת הנרי קימבל האדלי ובביצוע הבכורה האמריקאי של "לורליי" מאת אלפרדו קאטאלאני. מ-1922 עד 1926 הופיעה באופרה העירונית של שיקגו. בשנים 1921 ו-1926 סיירה בארצות הברית עם להקת האופרה סן קארלו. כמו כן הופיעה באופרות בפסטיבל רוויניה בראשית שנות ה-20' של המאה ה-20 וב-1924 הופיעה באופרה של הוואנה כדזדמונה באותלו של ורדי, עם ג'ובאני מרטינלי בתפקיד הראשי.

==עבודתה כמורה לפיתוח קול ושלהי חייה==
ב-1927 פרשה פיציו מן הבימה לאחר התמוטטות עצבים. זמן מה עסקה בכתיבה ופרסמה כמה סיפורים קצרים. ב-1929 החלה ללמד שירה בשיעורים פרטיים בניו יורק והמשיכה בכך עד מותה, תחילה בשיקגו ואחר בלוס אנג'לס.

אנה פיציו מתה ב-22 באפריל 1967 בהוליווד, בת 80, לאחר נפילה במדרגות.

==קישורים חיצוניים==

* 

קטגוריה:זמרות סופרן אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:זמרות אופרה אמריקאיות
קטגוריה:מורות למוזיקה
קטגוריה:מורים למוזיקה באמריקה
קטגוריה:מורות לפיתוח קול
קטגוריה:אמריקאיות שנולדו ב-1887
קטגוריה:אמריקאים שנולדו ב-1887
קטגוריה:אמריקאיות שנפטרו ב-1967
קטגוריה:אמריקאים שנפטרו ב-1967
קטגוריה:זמרות סופרן
ברכת בתולים

ברכת בתולים או אשר צג אגוז, היא ברכה שהוזכרה כבר בזמן הגאונים, שיש לבעל לברך לאחר הבעילה הראשונה שבעל חתן את אשתו הבתולה, וקרע את בתוליה. ברכה זו לא הוזכרה בתלמוד, אך הובאה בחלק מספרי הראשונים. 

כיום יש שנוהגים לברכה אך בלא הזכרת שם ומלכות.

== מקור הברכה ==
ברכה זו הוזכרה כבר בחיבורי הגאונים כדוגמת בעל הלכות גדולות, וכן הביאה רבנו תם בספר הישר בשם רבי יהודאי גאון.

== מועד הברכה ==
בשולחן ערוך כתב שיש לברך ברכה זו רק לאחר שראה הבתולים, ובספר חלקת מחוקק כתב שהטעם שאין לברך קודם לבעילה מדין 'עובר לעשייתן', הוא מטעם שאינו יודע האם אכן שמרה בתוליה.

מתשובות הרמב"ם עולה שבחלק מהמקומות המנהג היה שהחתן אינו יוצא מביתו במשך שבעת ימי המשתה שלאחר החתונה, ובשבת הציבור היה נאסף לשם להתפלל או לברכו, ואחד מהם היה מברך ברכה זו על כוס יין ועל בשמים.

במקומות אחדים נהגו שלא לחתום על הכתובה עד לאחר בעילת המצווה, ורק במעמד ברכת הבתולים, חתמו על הכתובה.

==התנגדות לברכה==
התנגדות לברכה הובעה משני גורמים. האחד, מפני שזו ברכה שלא נזכרה בתלמוד, ולדעת פוסקים רבים לא ניתן לחדש ברכות שלא מופיעות בתלמוד, ומשכך, זו ברכה לבטלה. מלבד זאת, הרמב"ם התנגד לברכה גם בשל האזכור הפומבי של הבתולים (על פי המנהג בימיו לברך את הברכה בציבור) דבר המהווה חוסר צניעות, ואף כתב שיש לבטלה:

מחמת חשש זה, יש שכתבו לברך ברכה זו בין בני הזוג לאחר שמצא בתולים ולא בציבור, כדי למנוע את בעיית הצניעות.

== הברכה בימינו ==
בשולחן ערוך הביא ברכה זו בשם יש אומרים: . אמנם הרמב"ם והרי"ף לא הזכירו ברכה זו. יש שכתבו שטעם הדבר הוא משום שהברכה לא נזכרה בתלמוד, ואין לנו לחדש ברכות מעצמנו. 

כיום יש שנהגו שלא לברכה כלל, ויש נוהגים לברכה בלא הזכרת שם ומלכות.

== ראו גם ==
* בתולה (הלכה)

== לקריאה נוספת ==
* ישראל מ' תא-שמע, "ברכת בתולים", בתוך התפילה האשכנזית הקדומה: פרקים באופייה ובתולדותיה, הוצאת מאגנס, ירושלים תשס"ג, עמ' 181–187.
*

== קישורים חיצוניים ==
* באור נוסח הברכה - [https://jewiki.org.il/w/index.php?title=%D7%91%D7%A8%D7%9B%D7%AA_%D7%91%D7%AA%D7%95%D7%9C%D7%99%D7%9D&mobileaction=toggle_view_desktop באתר האנציקלופדיה היהודית].
* 

== הערות שוליים ==

קטגוריה:ברכות
קטגוריה:ברכות שנויות במחלוקת
קטגוריה:בתולים
הפצה דיגיטלית

הפצה דיגיטלית הוא מונח המתייחס להפצה של תוכן, כגון ספרים, מוזיקה, סרטים, סדרות טלוויזיה, תוכנות ומשחקי מחשב, דרך תקשורת נתונים (לרוב דרך האינטרנט) מבלי שימוש במדיה פיזית כגון נייר או תקליטורים.

העברת התוכן יכולה להתבצע על ידי גישה לתוכן באינטרנט דרך הזרמת מדיה או הורדת תכנים שניתנים להורדה למכשיר.

==קישורים חיצוניים==

קטגוריה:מסחר אלקטרוני
פסיון מצוי

נקבת הפסיון
שלד של הפסיון
פסיון מצוי (שם מדעי: Phasianus colchicus) הוא מין בסוג פסיון שבמשפחת הפסיונים וקרובו לסוג של המין פסיון ירוק. הפסיון המצוי הוא עוף בינוני באורך 60–89 ס"מ ומשקל של 0.5-3 ק"ג בממוצע. הוא חי ביערות. הפסיון חי באסיה אך התפשט גם לאירופה, שם הוא מהווה מטרה מועדפת לציד. כמו כן פרטים רבים הגיעו לצפון אמריקה. קיימים כ-30 תת-מינים של הפסיון שחלקם מיני כלאיים עם הפסיון הירוק.
הפסיון המצוי הוא הציפור הלאומית של גיאורגיה.
מצב השימור של מין זה הוא ללא חשש.

=== הפסיון ביהדות ===
בקהילות ישראל רבות באירופה החזיקו במסורת על כשרותו של הפסיון המצוי, ונהגו לאוכלו. אולם לא הייתה הסכמה מלאה על כך וחלק מפוסקי ההלכה נטו להחמיר ואסרו על אכילתו.<ref>כתב העת 'ישורון' גיליון י"ד (שנת תשס"ד) עמ' תתקכ"ז</ref>

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:פסיונים
קטגוריה:בעלי חיים ביערות ממוזגים באירואסיה
קטגוריה:אוקראינה: עופות
קטגוריה:פולין: עופות
קטגוריה:גאורגיה: עופות
קטגוריה:בעלי חיים שתוארו ב-1758
קטגוריה:אפגניסטן: עופות
פרעות אוג'דה וג'ראדה

בית הקברות היהודי העתיק באוג'דה
פרעות אוג'דה וג'ראדה היו סדרה של פרעות כנגד היהודים בערים אוג'דה וג'ראדה שבצפון-מזרח מרוקו שפרצו ב-7 ביוני 1948. במהלך הפרעות נרצחו 42 יהודים, כולל רב קהילת ג'ראדה ומשפחתו, וצרפתי לא-יהודי אחד.

==רקע היסטורי==
ב-14 במאי 1948 הוכרזה הכרזת העצמאות של מדינת ישראל. יהודים רבים ממרוקו היו מעוניינים לעלות למדינה החדשה, והעיר אוג'דה הייתה נקודת מעבר ממרוקו לאלג'יריה ומשם לישראל עבור מאות יהודים. המוסלמים במרוקו מצדם, הזדהו עם המאבק הכלל-ערבי כנגד מדינת ישראל הצעירה, וראו בעין רעה את עזיבתם של יהודים לישראל. העיתונות הלאומנית המרוקאית (ובמיוחד עיתון "אל עאלם") כללה דברי הסתה נגד יהודים בפרסומים שונים שלה. מלך מרוקו מוחמד החמישי נאם יום למחרת הכרזת העצמאות נאום אנטי-ישראלי חריף, בו גם הזהיר את יהודי מרוקו "להימנע מכל צעד שייחשב כסולידריות עם התוקפנות הציונית, מה שעלול לפגוע בזכויותיהם או אזרחותם המרוקאית". עם זאת גם קרא לשמירה על היציבות ולרגיעת רוחות במרוקו.

פרעות אוג'דה וג'ראדה התרחשו בעוד מרוקו היא מדינת חסות של צרפת. משטר החסות (פרוטקטורט) של צרפת על מרוקו נמשך משנת 1912 ועד שנת 1956. בתקופה זאת חל שיפור במצבם הביטחוני של היהודים במרוקו ביחס לתקופה שקדמה לה, למעט מאורעות התריתל של שנת 1912 עם תחילת הפרוטקטורט. במהלך מלחמת העולם השנייה חלה הרעה במצב היהודים במרוקו כמו בשאר שטחי החסות של משטר וישי, אך לאחר המלחמה הוסרו המגבלות שהוטלו עליהם. בתקופת הפרוטקטורט הצרפתי התרחבו הפערים התרבותיים והפוליטיים בין יהודים ומוסלמים במרוקו. בעוד שהיהודים ,על פי רוב, נטו להזדהות עם השלטון הצרפתי ולאמץ את השפה הצרפתית, במיוחד בהשפעת מערכת החינוך מטעם כל ישראל חברים ורשתות חינוך אחרות, המוסלמים במרוקו הזדהו על פי רוב עם המאבק הלאומי המרוקאי כנגד צרפת. פערים אלה תרמו גם כן להגברת העוינות נגד יהודים.

==הפרעות==
עוד בימים שקדמו לפרעות נשמעו איומי רצח כלפי יהודים, וביום תחילת הפרעות, ה-7 ביוני 1948, לא הופיעו עובדים מוסלמים לעבודה אצל מעסיקיהם היהודים. האירועים החלו בעיר אוג'דה בשעה 9:30 בבוקר. אספסוף חמוש בגרזינים וסכינים התקהל ב"שוק אל יהוד" באוג'דה ורצח חמישה אנשים מתוכם 4 יהודים וצרפתי אחד. המשטרה השתלטה לבסוף על האירוע וההמון התפזר. ביום למחרת, ה-8 ביוני, הפרעות התפשטו גם לעיר השכנה, עיר מכרות הפחם, ג'ראדה. בעיר הופצה השמועה שיהודי רצח מוסלמי, בעקבותיה הרוחות התלהטו, והתחולל טבח נורא ביהודי המקום. 38 יהודים נוספים נרצחו, ביניהם רב הקהילה משה כהן ומשפחתו. מספר הנרצחים בשני הימים הגיע בסה"כ ל-42 איש, ועוד 55 שנפצעו בידי מוסלמים, וכמו כן נבזזו חנויותיהם ובתיהם של היהודים לקול צהלולי השמחה של הנשים המוסלמיות שצפו באירועים. בין ההרוגים היהודים מצויים 10 ילדים ו-10 נשים. 35 מוסלמים הועמדו לדין בפני בית דין צבאי צרפתי בקזבלנקה בעקבות הטבח. 2 נאשמים נידונו למוות, 2 לעבודות פרך לכל חייהם, והנותרים, לעונשים שונים.

הפרעות זעזעו באופן עמוק את יהדות מרוקו ותרם לעובדה שבשנה שאחריהן עלו לישראל 18,000 יהודים ממרוקו.

==ראו גם==
* קהילת יהודי אוג'דה

==לקריאה נוספת==
*עדים והדים לפרעות אוג’דה וג’ראדה (מרוקו) ביוני 1948, הרב אליהו רפאל מרציאנו, מכון הרש"מ, ירושלים, תשע"ב

==קישורים חיצוניים==
* [http://www.sephardicgen.com/databases/oujdaDjeradaSrchFrm.html רשימת הקורבנות ותיאור הרקע לפרעות] אתר SephardicGen. 
* 

==הערות שוליים==

קטגוריה:יהדות מרוקו
אוג'דה וג'ראדה
קטגוריה:מרוקו: היסטוריה
קטגוריה:1948
קטגוריה:פוגרומים ביהודי מדינות ערב והאסלאם
בעיטת רבונה

[[אלכס אוקסלייד-צ'מברלין מבצע בעיטת רבונה.
]]
בעיטת רַבּוֹנָה היא סוג של בעיטה בכדור במסגרת משחק הכדורגל. הבעיטה המיוחדת מתבצעת כך שהרגל הבועטת מונפת לקראת הבעיטה מאחורי הרגל הניצבת על הקרקע, מקיפה אותה מאחור ומוצלבת אתה לפני המגע עם הכדור. כך, למשל, אם יש כוונה לבעוט ברגל ימין, הבעיטה תצא מצד שמאל, וכך עשויה להתבלבל ההגנה. על כן הבעיטה ידועה גם בשם "crossed-kick", או "בעיטה מוצלבת".

בעיטת הרבונה המתועדת הראשונה בוצעה על ידי הכדורגלן הארגנטינאי ריקרדו אינפאנטה, במשחק בין אסטודיאנטס לה פלאטה לבין רוסאריו סנטראל בשנת 1948 . למחרת המשחק, פרסם שבועון הספורט אל גראפיקו תמונה ובה נראה אינפנטה לבוש כתלמיד בית ספר, ותחתיה הכיתוב "El Infante que se hizo la rabona" (בספרדית: "התינוק ש'הבריז' (התחמק) מבית הספר.") מאז נודעה הבעיטה בשם "רבונה".

בעיטת הרבונה המצולמת הראשונה נבעטה על ידי השחקן פלה במסגרת אליפות מדינת סאו פאולו שבברזיל בשנת 1957.

למרות שלסגנון הבעיטה המיוחד עשויים להיות שימושים מעשיים בהטעיית היריב או בביצוע בעיטה מזווית קשה אל השער או במסירה - לרוב מתבצעת הבעיטה רק כדי "להשוויץ" ולבדר את הקהל באמצעות מהלך לא שגרתי וקשה לביצוע.

בהשאלה, נתנה הבעיטה את שמה לצעד בריקוד הטנגו, שמוצאו מארגנטינה.

רבונה
לאימה ואיקולה

לאימה ואיקולה בשנת 2011
לאימה ואיקולה (ברוסית: Лайма Вайкуле בלטבית: Laima Vaikule; נולדה ב-31 במרץ 1954) היא זמרת אסטרדה סובייטית ממוצא לטבי. גם לאחר התפרקות ברית המועצות היא המשיכה לשיר ברוסית וממשיכה להיות פופולרית ברוסיה.

== קורות חיים ==
לאימה ואיקולה נולדה בעיר צסיס שבלטביה למשפחת פועלים. סבתה שרה במקהלה של הכנסייה. כאשר הייתה בת שלוש עברה משפחתה לריגה. בגיל 12 השתתפה ואיקולה בתחרות כישרונות צעירים ולאחר זכייה החלה לשיר בביג בנד. לאחר סיום בית הספר החלה ללמוד בבית ספר לאחיות. במקביל, היא החלה לשיר בלהקה בראשותו של ריימונד פאולס. בשנת 1979 החלה להשתתף בהופעות קברט, תחילה כרקדנית ואחר כך כזמרת.

בשנת 1984 החלה ללמוד במוסקבה באוניברסיטה לאמנויות הבמה בפקולטה לבמאים.

בשנת 1986 היא ביצעה מספר שירים עם מילים של איליה רזניק ומוזיקה של ריימונד פאולס שהעניקו לה פופולריות רחבה בברית המועצות באותה תקופה היא ביצעה דואט עם ולרי לאונטייב. במאי 1987 הזמרת בפרס ראשון בתחרות זמר בברטיסלאבה. באותה שנה היא השתתפה בקונצרט חגיגי של ריימונד פאולס שהוקרן בטלוויזיה סובייטית וזה ביסס אותה באופן סופי כאחת הזמרות המובילות של המדינה.

מאז היא ממשיכה בקריירה מוצלחת של זמרת בלטביה ורוסיה. בתחילת שנות ה-90 היא התגוררה מספר שנים בארצות הברית והוציאה מספר תקליטים עם שירים באנגלית. ואיקולה מופיעה רבות ברחבי ברית המועצות, אירופה, ארצות הברית וגם בישראל. על פי רוב היא מבצעת שירים על מוזיקה של ריימונד פאולס ואיגור קרוטוי.

ב-1993 זכתה בפרס "האמן הרוסי הנמכר ביותר" בטקס פרסי המוזיקה העולמית. ואיקולה היא אורחת קבועה בתחרות בינלאומית "הגל החדש" המתרחשת כל שנה ביורמלה. 

במהלך הקריירה שלה הצטלמה במספר סרטים מוזיקליים שהוקרנו בטלוויזיה הרוסית. בשנת 2013, לאחר הפסקה של מספר שנים ואיקולה הוציאה דיסק חדש עם שירים שהיא מבצעת בשפה הלטבית.

==קישורים חיצוניים==

* 

קטגוריה:זמרות לטביות
קטגוריה:מוזיקאים לטבים
קטגוריה:זמרות סובייטיות
קטגוריה:שחקניות קולנוע וטלוויזיה לטביות
קטגוריה:זוכי פרס המוזיקה העולמי: רוסים
קטגוריה:מקבלי עיטור הידידות (רוסיה)
קטגוריה:ילידות 1954
קטגוריה:סובייטים שנולדו ב-1954
מפת ארץ ישראל עם גבול מעוין

"מפת ארץ ישראל עם גבול מעוין" (1976) הוא ציור מאת האמנית הישראלית דגנית ברסט. הציור מציג צורה של מעוין בצבע כחול המצויר על מפה של ארץ ישראל.

הציור "מפת ארץ ישראל עם גבול מעוין" צויר על גבי רדי מייד של מפה, מן הסוג שהיה בשימוש בבתי ספר בישראל. זו היא מפה המודבקת על קנבס אותו אפשר לגלול. ברסט השתמשה בתרסיס צבע כחול בעזרתו יצרה צורה של מעוין כחול על גבי המפה.

עבודה זו, מהווה דוגמה לכמה עבודות שנוצרו בישראל במהלך שנות ה-70 של המאה ה-20 ובהן מופיע דימוי של מפה. ביניהן העבודה "מהאטלס (ים המלח)" (1976) של ברסט. לצד דיון אמנותי בשאלות של ייצוג המציאות, אותו מעלה השימוש במפה, היא מהווה חלק מדיון ביקורתי בשאלות של הזיקה לטריטוריה בישראל. ברסט עצמה יצרה בתקופה זו מספר עבודות ובהן מופיע דימוי של מפת ארץ ישראל. 

הציור יוצר מעין עימות בין צורת המעוין לבין המפה, שעל גבה הוא מצויר. שני הדימויים אינם מתחברים לדימוי הומוגני, אלה נותרים זרים זה לזה. בכך הם מעלים את שאלות של ייצוג הן במסגרת הפוליטית והן במסגרת האמנותית. 

העבודה הוצגה לראשונה בתערוכת יחיד (1977) של ברסט בגלריה ג'ולי מ' בתל אביב-יפו וכן מספר תערוכות בעבר כגון "שיבת ציון – מעבר לעקרון המקום" (2002) בזמן לאמנות, "העיניים של המדינה, אמנות חזותית במדינה ללא גבולות" (1998) ו-"המזימה של הטבע" (2013) במוזיאון תל אביב לאמנות ועוד.

==הערות שוליים==

קטגוריה:דגנית ברסט
קטגוריה:ציורים
קטגוריה:ציור ישראלי
קטגוריה:יצירות משנת 1976
ישיבת ברכת יצחק

ישיבת ברכת יצחק היא ישיבה גדולה חרדית-ליטאית השוכנת באור יהודה.

== פעילות ==
הישיבה הוקמה בשנת ה'תשמ"ח (1988) על ידי הרב יעקב פרידמן שהקים ישיבות רבות. בראשות הישיבה העמיד את הרב אבינועם פוסטבסקי.

הרב חזקיהו מישקובסקי מוסר גם הוא לעיתים שיחות מוסריות. עד לפטירתו של הרב אהרון לייב שטיינמן הישיבה הייתה תחת חסותו, והיה נוהג למסור בה שיעור אחת לשנה בחנוכה, אחד מבעלי התפילה בימים הנוראים היה הרב יצחק לווינשטיין מקורבו האישי של הרב שטיינמן.

בעבר מנתה הישיבה כשלש מאות בחורים, אך כיום (תשע"ח) הישיבה מונה כמאה בחורים.

לישיבה יש כמה מאפיינים עליהם ניתן דגש מיוחד ובהם שיטות המוסר. בישיבה שיחות מוסריות רבות ומגוונות חלקן הגדול כ"וועד" מיוחד למניין מצומצם של לומדים, כדי להכין את הלומדים לעמידה באתגרי החיים בעולם תוך ביקורת בונה.

בוגרים רבים של הישיבה מכהנים כרבנים בקהילות בארץ ובעולם וכן כראשי ישיבות, ר"מים ומלמדים.

הישיבה משתפת פעולה עם האוכלוסייה המקומית. במסגרת זו הרב פוסטבסקי ורבנים נוספים מבוגרי הישיבה מוסרים שעורי תורה בבתי כנסת באור יהודה, הרב פוסטבסקי גם נשא דברים בהתוועדויות של בית חב"ד המקומי.

בישיבה קיים כולל אברכים ראשי בראשות רבני הישיבה וכן כולל נוסף בו לומדים אברכים בבית המדרש אך לא בממשק לימודי עם הלימוד בישיבה. בעבר היה הכולל הנוסף מסונף לרשת הכוללים יששכר באהליך אך בשנים האחרונות הרשת הפסיקה את תמיכתה בכולל זה.

==קישורים חיצוניים==
* 
* 
* [http://beinenu.com/institutes/%D7%99%D7%A9%D7%99%D7%91%D7%AA-%D7%91%D7%A8%D7%9B%D7%AA-%D7%99%D7%A6%D7%97%D7%A7 שיעורים מישיבת "ברכת יצחק"]
* 

ברכת יצחק
ברכת יצחק
קטגוריה:אור יהודה: מבנים
קטגוריה:אור יהודה: חינוך
יום הלשון הרומנית

חגיגות יום הלשון הרומנית בגן טיטן, ב[[בוקרשט]]
ב-19 בפברואר 2013 אושרה ברומניה הצעת חוק שקבעה את היום 31 באוגוסט כיום הלשון הרומנית (ברומנית: Ziua Limbii Române), אותו יום המשמש לחגיגת הלשון שלנו (ברומנית: Limba Noastră), חג מקביל הנחוג ברפובליקת מולדובה. החוק אושר על ידי נשיא רומניה, טראיאן בססקו, ביום 13 במרץ ופורסם רשמית כעבור שישה ימים. 

הצעת החוק הוגשה כבר ב-2011, כש-166 חברי פרלמנט של רומניה, מסיעות שונות, חתמו על ההצעה.

על פי החוק יום הלשון הרומנית יצוין על ידי הרשויות והמוסדות הציבוריים, כולל נציגויות דיפלומטיות ומוסדות תרבותיים של רומניה, הנמצאים מחוץ לרומניה, על ידי ארגון תוכניות ומופעים תרבותיים-חינוכיים.

==ראו גם==
* יום הלשון העברית

== קישורים חיצוניים ==
* [http://www.gandul.info/politica/ziua-limbii-romane-va-fi-sarbatorita-pe-31-august-10573168 "Ziua limbii române" va fi sărbătorită pe 31 august] 
* [http://www.avocatnet.ro/content/articles/id_32575/Legea-nr-53-2013-instituirea-Zilei-Limbii-Romane.html#axzz2bk6ctIN8 חוק מס' 53/2013 ייסוד יום הלשון הרומנית] 

רומנית
קטגוריה:רומנית
קטגוריה:רומניה: תרבות
קטגוריה:אירועים בחודש אוגוסט
סידי קאסם

סידי קאסם (בערבית: سيدي قاسم) היא עיר בצפון-מערב מרוקו בת כ-74 אלף תושבים. העיר הייתה ידועה בשם פטיז'אן (בצרפתית: Petitjean) בתקופת השלטון הצרפתי, על שם קצין צרפתי שנהרג בה בשנת 1911. הצרפתים ערכו באזור חיפושים אחר נפט החל משנת 1934, ותפוקת נפט מקומית החלה לזרום משנת 1939. 
מעט דרום לסידי קאסם מצויים שרידי העיר העתיקה ווליביליס, שנוסדה במאה ה-3 לפנה"ס והייתה ליישוב חשוב עם הכיבוש הרומי בשנת 40 לערך.

קטגוריה:מרוקו: ערים
איגור קרוטוי

איגור קרוטוי (ברוסית: Игорь Яковлевич Крутой; נולד ב-29 ביולי 1954) הוא מלחין יהודי-סובייטי-רוסי. בשנת 1996 הוענק לו תואר אמן העם של הפדרציה הרוסית ובשנת 2011 תואר אמן העם של אוקראינה. בנוסף הוענקו לו מספר עיטורים רוסים נוספים.

==ביוגרפיה==
איגור קרוטוי נולד בעיר הייבורון שבמחוז קירובוהראד (אז בתחומי ברית המועצות,כיום בתחומי אוקראינה) במשפחה יהודית. בגיל חמש הוא למד באופן עצמאי נגינה על אקורדיון והחל לנגן בלהקת בית הספר. לאחר סיום בית הספר קרוטוי למד בבית הספר למוזיקה וסיים אותה בשנת 1974 בהצטיינות. הוא נסע לקייב במטרה להתקבל לקונסרבטוריון אך לא הצליח להתקבל. במשך שנה קרוטוי לימד מוזיקה בבית הספר באחד מכפרי האזור. בשנת 1979 קורוטי התקבל ללימודים במכון הפדגוגי בעיר ניקולייב. במקביל ללימודים קרוטוי עבד בקברט בו הכיר את הזמר אלכסנדר סרוב. בתקופה זו קרוטוי הבין שכדי להיות מלחין הוא חייב לסיים את הלימודים הגבוהים בתחום ולכן החל ללמוד בקונסרבטוריון של סראטוב אותו סיים בהצטיינות.

בשנת 1981 קרוטוי החל לעבוד כפסנתרן בלהקת ליווי של ולנטינה טולקונובה ולאחר מספר שנים היה מנהל הלהקה. כמו כן הוא סייר ברחבי ברית המועצות עם הופעות משותפות לצד השחקן יבגני לאונוב.

ההצלחה הגדולה הראשונה הגיעה לקרוטוי ואלכסנדר סרוב עם השיר "מדונה" בשנת 1987. באותה שנה היו עוד כמה שירים מוצלחים וסרוב זכה איתם בתחרויות זמר. בשנת 1988 קרוטוי קיבל פרס הקומסומול על שיריו.

החל משנת 1989 קורטוי החל לעסוק בהפקה. הוא הקים את חברת "ARC" שעם הזמן התפתחה לאחת הגדולות בתחום, כשהוא משמש כנשיא החברה. החברה מפיקה תוכניות מוזיקליות רבות בטלוויזיה הרוסית ועוסקת בארגון הופעות ברוסיה של זמרים זרים.

החל משנת 1994 מאורגנים באופן תקופתי הופעות של שירי איגור קרוטוי בביצוע של מובילי הזמרים בשפה רוסית. בדרך כלל הופעות אלו מתרחשות באולם ההופעות הגדול במוסקבה ואחר כך מוקרנות בטלוויזיה הרוסית. בשנת 2010 הוכן תקליטור עם שירים על פי מוזיקה של איגור קרוטוי ובביצוע של לארה פביאן. איגור קרוטוי כותב גם מוזיקה אינסטרומנטלית ומוזיקה לסרטים. בשנים האחרונות קרוטוי החל לשיר את שיריו בעצמו.

קרוטוי התחתן בשנת 1979 ובשנת 1981 נולד לזוג בן. לאחר מספר שנים התגרש. בשנת 1995 נישא שוב, עם יוצאת רוסיה המתגוררת בארצות הברית ובשנת 2003 נולדה לזוג בת.

אף על פי שמשפחתו מתגוררת בארצות הברית, שוהה קרוטוי רוב זמנו ברוסיה, מאחר שבה נמצאים רוב הזמרים השרים את שיריו. בין זמרים אלו נמנים אירינה אלגרובה, מיכאל שופוטינסקי, דימה בילאן, אלסו, לאימה ואיקולה, פיליפ קירקורוב, ניקולאי בסקוב, יוסף קובזון, ולרי לאונטייב, מוסלים מגומאייב, אלה פוגצ'ובה ורבים נוספים.

איגור קרוטוי לצד ריימוד פאולס ייסד תחרות זמר בינלאומית שנתית "הגל החדש".

== חיים אישיים ==
ב-1981 נפרד מאשתו ילנה, וב-29 באוקטובר 1981 נולד בנו ניקולאי.

ב-1994 הכיר את אולגה, ב-1995 הם נישאו, וב-18 ביולי 2003 נולדה בתם אלכסנדרה. הוא גם אימץ את בתה של אולגה מנישואים אחרים, ויקטוריה (ילידת 1985).

אולגה קרוטאיה מנהלת עסק ומתגוררת בניו ג'רזי. לאיגור קרוטוי יש שלוש נכדות.

איגור קרוטוי גר ברחוב קוסיגינה בגבעת הדרור במוסקבה, בבית בו גרו בין היתר מיכאיל גורבצ'וב ויגור ליגצ'וב.

== קישורים חיצוניים ==

* 

* 
* 

קטגוריה:מלחינים יהודים רוסים
קטגוריה:זמרים יהודים רוסים
קטגוריה:יהודים שהיגרו מרוסיה לארצות הברית
קטגוריה:מקבלי עיטור ההצטיינות למען המולדת
קטגוריה:מקבלי עיטור אלכסנדר נבסקי (הפדרציה הרוסית)
קטגוריה:מקבלי עיטור הידידות (רוסיה)
קטגוריה:מפיקים מוזיקליים רוסים
קטגוריה:רוסים שנולדו ב-1954
מייק הנרי

מייקל "מייק" הנרי (באנגלית: Michael "Mike" Henry; נולד ב-7 בנובמבר 1965) הוא מדבב, תסריטאי, מפיק וקומיקאי אמריקאי. הוא התפרסם בעיקר בשל תפקידו בתוכניות הטלוויזיה איש משפחה והמופע של קליבלנד בתור המדבב של הדמות קליבלנד בראון.

==ביוגרפיה==
הנרי נולד בריצ'מונד במדינת וירג'יניה בארצות הברית. לאחר שהוריו האמנים התגרשו כשהיה בן שמונה, הוא התגורר ביחד עם אחיו פטריק אצל אמו. הוא הכיר את סת' מקפרלן דרך אחיו פטריק שלמד איתו בקולג' ברוד איילנד, סיים את אוניברסיטת וושינגטון אנד לי בווירג'יניה.

==קריירה==
לאחר סיום האוניברסיטה, הנרי נטש קריירת פרסום לטובת ניסיון להצליח כקומיקאי בלוס אנג'לס. בתקופה זו הפך לחבר קרוב של מקפרלן, וזה הציע לו עבודה ככותב בסדרה החדשה איש משפחה.

===איש משפחה===
בארבע העונות הראשונות של הסדרה הנרי צוין כ"כוכב אורח", רק החל מהפרק "Prick Up Your Ears" בעונה החמישית הוא הפך לחבר בצוות השחקנים הראשי של הסדרה.
הנרי מדבב בסדרה את הדמויות: האיש החירש והמשומן, הרברט, קונסואלה וברוס. דיבב בעבר את הדמויות קליבלנד בראון וקליבלנד בראון ג'וניור.

ביוני 2020, עקב מחאות ג'ורג' פלויד, נודע כי מייק הנרי פרש מדיבובו של קליבלנד בראון, וכי עריף זאהיר יחליפו בדיבוב הדמות.

===המופע של קליבלנד===
בשנת 2009, הנרי יצר ספין אוף לאיש משפחה, ביחד עם מקפרלן וריצ'רד אפל, בשם המופע של קליבלנד. בסדרה הוא חזר לדבב את קליבלנד בראון ואת הרברט, ביחד עם דמויות חדשות כמו: ראלו טאבס, ארץ', מר אמסטרונג, פלורנס ועוד. הנרי סיפר אודות מהלך העבודה על "המופע של קליבלנד":

==פילמוגרפיה==
===טלוויזיה===
* 1999–2002, 2005–הווה: איש משפחה
* 2003: בנות גילמור (תפקיד אורח)
* 2005: רובוט צ'יקן (תפקיד אורח)
* 2005-הווה: אבא אמריקאי
* 2007: סקראבס (תפקיד אורח)
* 2009–2013: המופע של קליבלנד
* 2010: רובוט צ'יקן: מלחמת הכוכבים – פרק 2 (תפקיד אורח)
* 2011: ליל ההוריקן (קרוסאובר)
* 2012: יום השנה ה-25 של FOX
* 2024: טד

===קולנוע===
* 2005: סטואי גריפין - הסיפור שלא סופר
* 2012: טד

===אינטרנט===
* 2003: Kicked in the Nuts
* 2008–2009: Seth MacFarlane's Cavalcade of Cartoon Comedy

==קישורים חיצוניים==

* 

==הערות שוליים==

קטגוריה:מפיקי טלוויזיה אמריקאים
קטגוריה:מדבבים אמריקאים
קטגוריה:תסריטאי טלוויזיה אמריקאים
קטגוריה:בוגרי אוניברסיטת וושינגטון ולי
קטגוריה:אמריקאים שנולדו ב-1965
נחום פינברג

נחום פינברג (נולד ב-1 במאי 1944) הוא עורך דין ישראלי, המייסד במשרד עורכי הדין נ. פינברג ושות' ובמשך שנים רבות השותף הבכיר בו.

==ביוגרפיה==
פינברג נולד בירושלים ולמד בתיכון אליאנס בתל אביב. שירת בצה"ל כמש"ק חינוך ושנים רבות בפרקליטות הצבאית וסיים בדרגת סרן. למד בפקולטה למשפטים באוניברסיטה העברית בירושלים והתמחה במשפטים אצל עורך הדין צבי מיתר. הוסמך כעורך דין בשנת 1971.

ב-1977 הקים משרד עורכי דין המתמחה במשפט העבודה, בשותפות עם מנחם גולדברג, לימים נשיא בית הדין הארצי לעבודה. עם מינויו של גולדברג לשופט בבית הדין הארצי לעבודה ב-1982, נשאר המשרד בבעלותו של פינברג. בהמשך הצטרפו למשרד שותפים נוספים. המשרד הוא מהבולטים בישראל בתחום דיני העבודה.

לאחר פטירתו של מנחם גולדברג החליף אותו פינברג בעריכתם ובעדכונם של ספריו בתחום דיני העבודה, הנחשבים לספרי יסוד בתחום:
* דיני עבודה (עוקדן) - הוצאת סדן, עוקדן הכולל 3 כרכים. הספר כולל סקירה מקיפה של החקיקה והפסיקה בתחום, ומספק הסברים בלשון בהירה ומדויקת, על פי פסקי הדין הרלוונטיים. הספר הוגדר על ידי נשיא בית המשפט העליון לשעבר אהרן ברק "ראשון הספרים בישראל בדיני עבודה".
* סיומם של יחסי עובד-מעביד – מהדורה מעודכנת יצאה לאור בשנת 2009 בהוצאת סדן.
* דיני ירושה ועיזבון - מהדורה שביעית מורחבת ומעודכנת 2014 בהוצאת סדן (יחד עם השופט שאול שוחט ורוה<nowiki></nowiki>ח יחזקאל פלומין). מהדורה ראשונה יצאה לאור בשנת 1970.

עו"ד פינברג מכהן בדירקטוריונים, בין היתר, בוועד המנהל של בית ברל ובוועד המנהל של מוזיאון ארצות המקרא ירושלים וכן חבר במספר הנהלות של עמותות העוסקות בתחומים חברתיים.

עו"ד פינברג אב לבת, עו"ד מיכל פינברג-דורון, שותפה במשרד נ. פינברג ושות' ולבן, אורי פינברג.

==קישורים חיצוניים==
*[https://web.archive.org/web/20131006014744/http://www.feinberg-law.co.il/index.asp אתר המשרד]
*[http://www.sadanpublishing.co.il/55030/עו-ד-נ--פינברג נחום פינברג] באתר של הוצאת סדן.
* 
* 
* 
* 
* 
* [https://www.youtube.com/watch?v=2YGSTuId604 עו"ד נחום פינברג], באתר YouTube
* [http://www.globes.co.il/news/נחום_פינברג.tag כתבות על נחום פינברג], באתר "גלובס"

==הערות שוליים==

קטגוריה:עורכי דין ישראלים
קטגוריה:ישראל: דיני עבודה
קטגוריה:בוגרי תיכון אליאנס (תל אביב)
קטגוריה:בוגרי האוניברסיטה העברית בירושלים: משפטים
קטגוריה:ישראלים שנולדו ב-1944
קוק (נהר)

נהר הקוק (בתאית: แม่น้ำกก) הוא נהר הזורם בדרום-מזרח אסיה, העובר בתאילנד ובבורמה.

== גאוגרפיה ==
הנהר זורם מזרחה אל מעבר לגבול בין תאילנד לבין בורמה.
הנהר רחב ורדוד, והוא עובר בין הרים תלולים וערוצים צרים דבר ההופך אותו לקשה לגידולים.
מספר קילומטרים במורד ההר ליד צ'יאנג ראי הנהר הופך לאגם, משם הוא ממשיך עד לסכר ההשקיה.

סכר ההשקיה הוא סכר קטן עם 11 שערים על תוואי הנהר המספק מים להשקיית שדות האורז ממזרח לצ'יאנג ראי.
הסכר ממוקם ממזרח לגשר Hwy 1. בנוסף, מתוכנן סכר חדש בצד הבורמזי, כ-30 ק"מ מהגבול עם תאילנד.

כמו כן, נהר קוק הוא יובל של נהר המקונג.

== קישורים חיצוניים ==

קטגוריה:תאילנד: נהרות
שפשאוון

שפשאוון (בערבית: شفشاون, בברברית: ⵜⵛⴻⴼⵜⵛⴰⵡⴻⵏ, בצרפתית: Chefchaouen, בספרדית: Chauen או Xauen, בפורטוגזית: Xexuão) היא עיר בצפון-מערב מרוקו הידועה בזכות הצבע הכחול של רחובותיה. תודות ליופייה ולמשכנה על מורדות אחד ההרים של אזור ריף, זכתה לכינוי "גן העדן על ההר".

==רקע היסטורי==
השם שפשאוון נגזר מהמילה "אשוואן" שמשמעותה "קרניים" בשפה הבֶּרְבֶּרִית (הקרויה תאמאזיגת, שפתם של הבֶּרְבֶּרִים בצפון אפריקה). העיר קיבלה את השם עקב צורת ההרים שבמעלה העיר, הדומים לזוג קרניים של עז.

העיר נוסדה בשנת 1471 כמצודה שהוקמה על ידי מולאי עלי בן מוסה בן ראשד אל עלמי כחלק מהניסיון להגן על שטחי המגרב מפני חדירת האימפריה הפורטוגזית. בהמשך התיישבו באזור המצודה ברברים ריפים מקומיים בני שבט ע'ומרה, ולאחר גירוש ספרד של שנת 1492 נוספו אליהם מורים ויהודים מגורשים. על פי אחת המסורות, היו אלה היהודים במאה ה-18 או ה-19 שהיו אחראים לצביעת רחובות העיר לכחול בהשפעת תורת הקבלה.

בשנת 1912 הפכה שפשאוון ביחד עם שאר צפון מרוקו לחלק ממרוקו הספרדית. חיילים ספרדים כלאו את עבד אל-כרים אל-ח'טאבי, אחד ממנהיגי המאבק לעצמאות של אזור הריף, במבנה בקסבה של העיר בשנים 1916-1917. ספרד החזירה את העיר למרוקו בשנת 1956 והיא הפכה להיות חלק ממרוקו העצמאית.

שפשאוון היא מוקד תיירות פופולרי עקב הימצאותה בשכנות לעיר טנג'יר והמובלעת הספרדית סאוטה ומהווה מקור גידול ומסחר בחשיש.

==ערים תאומות==
* 
* 
* 
* 
* 

==גלריה==
<gallery>
תמונה:Chefchaouen Street.jpg
תמונה:Chaouen2 055.jpg
תמונה:Chefchaouen les jardins de la kasba.JPG
תמונה:Chefchaouen, view , Morocco.jpg
קובץ:2018 01 (Blue) - Chaouen.jpg
</gallery>

==קישורים חיצוניים==

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מרוקו: ערים
קטגוריה:יישובים שהוקמו במאה ה-15
יסמין דאימונד

יסמין דאימונד (נולדה ב-20 במאי 1978) היא שחקנית ישראלית בעברה.

==ביוגרפיה==
נולדה ברמת גן. כשהייתה בת חמש הוריה התגרשו, והיא עברה עם אביה לאיטליה. לאחר תקופה חזרה עם אביה לישראל. כשהייתה בת 15 אביה החל תהליך של חזרה בתשובה, הפך לחסיד ויז'ניץ והציע לה להצטרף אליו לתהליך זה. בעקבות כך החל נתק בינה לבין אביה, והיא התגוררה עם אמה.

בגיל 17 עזבה את בית אמה, עברה להתגורר בדירה שכורה, והשתתפה בסרטים שונים. 

כשהייתה בת 20 החלה ללמוד משחק בבית הספר למשחק "בית צבי", ולאחר שנתיים הפסיקה את לימודי המשחק.

שיחקה במספר פרסומות, בין השאר לבנק לאומי. באותה תקופה החליטה לא לעסוק במשחק, והחלה לעבוד במכירת טלפונים ניידים.

ב-2001 גילמה את כלנית אפרתי בטלנובלה "לחיי האהבה".

ב-2002 שיחקה לצד עודד מנסטר ומורן אייזנשטיין במחזמר "מסביב לעולם ב-80 שירים" שיצר וביים אבי דור.

באפריל 2003 נסעה ללונדון על מנת לגשת למבחני הבד למועמדות להנחיה בערוץ המוזיקה הבינלאומי MTV, בו חיפשו מחליפה למנחה עדן הראל, אך היא לא זכתה בתפקיד.

במשך תקופה עבדה בעבודות מזדמנות, וב-2003 חזרה שוב לשחק בסדרה "החצר". דרישות התפקיד כללו כיעור של פניה - עיבו את גבותיה והרחיבו את אפה.

בעקבות משחקה בסדרה "החצר" החלה בתהליך של חזרה בתשובה והתקרבה לחסידות חב"ד ובהמשך פרשה ממשחק.

==קישורים חיצוניים==

* 
* עודד מזרחי, [http://www.breslev.co.il/articles/המשחק_האמיתי/אור_חוזר/סיפורים_מהחיים.aspx?id=9501&language=hebrew המשחק האמיתי - סיפור חזרתה בתשובה של יסמין דאימונד] (מתוך הספר "אור חוזר 1") באתר "ברסלב ישראל"

קטגוריה:אמניות ישראליות שחזרו בתשובה
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:ישראליות שנולדו ב-1978
קטגוריה:ישראלים שנולדו ב-1978
רן אבוקרט

רן אבוקרט (נולד ב-14 בדצמבר 1988 בחיפה) הוא כדורגלן עבר ישראלי ששיחק בעמדת הקשר.

אבוקרט, בנו של כדורגלן העבר אברהם אבוקרט, החל את דרכו במחלקת הנוער של הפועל חיפה. בשנת 2006 זכה עם קבוצת הנוער של המועדון באליפות ליגת העל לנוער, תחת הדרכתו של המאמן שלומי דורה, ולצידם של אושרי רואש, רן יצחק ושמעון הרוש. ב-4 באוגוסט 2006 ערך את הופעת הבכורה שלו בקבוצה הבוגרת, במשחק מול הפועל רמת השרון בגביע הטוטו. את שערו הראשון כבש ב-26 באוקטובר 2007, בניצחון 1-3 נגד הפועל נצרת עילית.

בשנת הפך לשחקן הרכב קבוע בקבוצה הבוגרת, וסייע לה לחזור לליגת העל. את שערו הראשון בליגת העל כבש ב-3 באוקטובר 2009, בניצחון 0-3 על בני סכנין. עונת הייתה עונת הפריצה של אבוקרט, כאשר הבקיע ארבעה שערים וסייע למועדון להישאר בליגה. בעונה זו זכה עם הפועל חיפה בגביע הטוטו, ולאחריה עזב את הקבוצה.

בקיץ חתם בקבוצת מכבי חיפה. ב-11 באפריל 2014 קיבלה הקבוצה תוצאות בדיקת MRI, לפיהן לאבוקרט קרע ברצועה הצולבת, והוא לא שיחק לכל אורך עונת . גם בעונה שלאחר מכן לא הצליח אבוקרט להתגבר על הפציעה ולא חזר לשחק, ובקיץ 2016 הסתיים חוזהו והוא שוחרר ממכבי חיפה. ב-25 ביולי 2016 הודיע אבוקרט על פרישה ממשחק פעיל בגיל 27.

==קישורים חיצוניים==

* 

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל חיפה
קטגוריה:כדורגלני מכבי חיפה
קטגוריה:חיפה: כדורגלנים
קטגוריה:ישראלים שנולדו ב-1988
תושב ארעי

תושב ארעי היא הגדרה חוקית לאדם שלו הזכות להתגורר באופן זמני במדינה מסוימת, והוא מממש זכות זו ללא כוונה לכונן בה את מושבו או תוך כדי תהליך ניסיון להפוך לתושב קבע או אזרח. זהו סטטוס שבין תייר לבין תושב קבע.

ברוב המדינות הזכות להיות תושב ארעי מוגבלת בזמן ובתום בתקופה יש לצאת מהמדינה ולרוב יש לשהות פרק זמן מסוים מחוץ למדינה לפני שניתן לחזור אליה. בארצות רבות מעמד זה תלוי בקיומו של מעסיק שמוכן להעסיק את התושב הארעי, כלומר זהו מעמד של מהגר עבודה לטווח קצר.

==תושב ארעי בישראל==
תושב ארעי היא ההגדרה החוקית לאדם המתגורר בישראל ואינו תושב קבע.

מעמד זה מעניק זכויות סוציאליות מסוימות כגון דמי אבטלה, הבטחת הכנסה, קצבת נכות ועוד.
סטטוס זה מוענק לתקופה של 3 שנים וניתן להאריכו עד שנתיים בכל הארכה.

===קריטריונים לקבלת רישיון תושב ארעי===
* עולה בכוח - אדם הזכאי בהסתמך על חוק השבות לאשרת עולה או תעודת עולה ומעוניין לשהות בישראל לתקופה של עד שלוש שנים על מנת לבחון עלייה לישראל.
* תלמיד - אדם (ומשפחתו) המעוניין לשהות בישראל למטרת לימודים או השתלמות.
* איש דת - אדם (ומשפחתו) שמוסד דת בישראל מעוניין בו לצורך מילוי תפקיד דתי.
* אחר - אדם המעוניין לשהות בישראל ואינו נמנה עם הקריטריונים הרשומים לעיל.

הרישיון עלול לפקוע במידה ובעל הרישיון השתקע במדינה אחרת או אם ישנה התניה ברישיון שבעל הרישיון הפר.

==ראו גם==
* תושב קבע

קטגוריה:ישראל: הגירה וכניסה למדינה
סיראז' נסאר

סיראז' נסאר (בערבית: سراج نصار; נולד ב-2 בספטמבר 1990 בטורעאן שבישראל) הוא כדורגלן ערבי ישראלי המשחק בעמדת הקשר ההתקפי בקבוצת הפועל כרמיאל מליגה ב'.

==קריירה==
נסאר התחיל את דרכו במחלקת הנוער של מכבי כפר כנא. ב-13 במאי 2008 ערך את הופעת הבכורה שלו בקבוצה הבוגרת, כשנכנס כמחליף במשחק מול הפועל בני טמרה בליגה הארצית. שלושה ימים מאוחר יותר שוב נכנס כמחליף, וכבש את שער הבכורה שלו בניצחון 3–1 על עירוני טירת כרמל. בעונה שלאחר מכן כבש שלושה שערי ליגה והגיע עם הקבוצה למבחני העלייה לליגה הלאומית, אך הקבוצה הפסידה להפועל רמת השרון.

בקיץ 2009 הוחתם בקבוצת הפועל באר שבע על ידי המאמן גיא עזורי. ב-13 בספטמבר 2009 ערך את הופעת הבכורה שלו בליגת העל, כשנכנס כמחליף במשחק מול הפועל תל אביב. ב-5 בדצמבר 2009 כבש את שער הבכורה שלו בבאר שבע, בניצחון 2–0 על הפועל פתח תקווה. בבאר שבע השתלב עד מהרה וכבר בעונתו הראשונה כבש שלושה שערים ב-23 הופעות. בעונה שלאחר מכן כבש שני שערי ליגה, ובעונת 2011/2012 כבש שישה שערים, כולל צמד בניצחון 3–1 על בני יהודה תל אביב. בעונת 2012/2013 כבש שני שערי ליגה, כולל שער בניצחון 3–0 על מכבי נתניה במחזור האחרון, שהשאיר את הקבוצה בליגת העל. בעונת 2013/2014 כבש שישה שערי ליגה וסיים עם הקבוצה במקום השני בליגת העל. בעונת 2014/2015 כבש שני שערי ליגה, סיים עם הקבוצה במקום השלישי בליגה, והעפיל עמה לגמר גביע המדינה, שם עלה כמחליף בתבוסתה של קבוצתו 6-2 למכבי תל אביב.

ב-2 בספטמבר 2015 חתם נסאר לארבע שנים בקבוצת הפועל תל אביב. ב-25 באוקטובר 2015 ערך את הופעת הבכורה של במועדון, כשנכנס כמחליף בהפסד לקבוצתו לשעבר הפועל באר שבע באצטדיון טרנר, ולקראת סיום המשחק כבש את שערו הראשון במדי הפועל תל אביב. עד תום 2015/2016 ערך בסך הכל 15 הופעות בכל המסגרות, בהן כבש שני שערים.

ב-18 ביוני 2016 חתם נסאר לשלוש שנים בבני סכנין. ביוני 2017 חתם בקבוצת קוקסי מליגת העל האלבנית, אך כעבור חודשיים חזר לישראל וחתם בהפועל עכו. נסאר כבש שער אחד בעונת 2017/2018, ובסופה ירד עם הקבוצה לליגה הלאומית. ב-20 בספטמבר 2018 חתם בשמשון כפר קאסם מליגה א'.

ב-10 באוגוסט 2023 נסאר חתם בהפועל כרמיאל.

==קישורים חיצוניים==

* 
* 

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:טורעאן: כדורגלנים
קטגוריה:כדורגלני מכבי כפר כנא
קטגוריה:כדורגלני הפועל באר שבע
קטגוריה:כדורגלני הפועל תל אביב
קטגוריה:כדורגלני בני סכנין
קטגוריה:כדורגלני הפועל עכו
קטגוריה:כדורגלני הפועל רעננה
קטגוריה:כדורגלני קוקסי
קטגוריה:כדורגלנים ישראלים באלבניה
קטגוריה:כדורגלנים ערבים ישראלים
קטגוריה:ערבים נוצרים ישראלים
קטגוריה:ישראלים שנולדו ב-1990